3. ΝΟΜΟΣ 1013 της 28 Οκτ./3 Νοεμ. 1917 Περί μεταρρυθμίσεως των αφορωσών την λιποταξίαν και ανυποταξίαν διατάξεων. Άρθρα 1-2 Αντικαθίστανται τα άρθρ. 207,222,223, 224,226, 229 και 231 της Στρατ. Ποιν. Νομοθεσίας (1.Μα.1) και το άρθρ. 130 του ν. 425 π. στρατολογίας (τ. 36). Άρθρον 3 Πας διοικητής στρατιωτικού σώματος ή καταστήματος υποχρεούται εντός το πολύ 8 ημερών, αφ’ ης κηρυχθή λιποτάκτης τις παρ’ αυτού, να ειδοποιήση εγγράφως την αστυνομικήν Αρχήν του τόπου της κατοικίας ή διαμονής τούτου περί της γενομένης λιποταξίας και των χαρακτηριστικών γνωρισμάτων του λιποτάκτου. Προς τούτο εν τη εις έκαστον στρατιωτικόν σώμα ή κατάστημα τηρουμένη καταστάσει των ανδρών δέον να αναγράφηται και ο τόπος της κατοικίας ή διαμονής εκάστου οπλίτου. Η αστυνομική Αρχή εκδίδει ένταλμα συλλήψεως κατά του λιποτάκτου, μεριμνά περί της συλλήψεώς του, αναφέρει περί τούτου εις τον αρμόδιον νομάρχην και γνωστοποιεί εις τον δήμαρχον ή πρόεδρον της κοινότητος την γενομένην λιποταξίαν.  Ο δήμαρχος ή πρόεδρος της κοινότητος οφείλει εντός 20 ημερών από της ως άνω γνωστοποιήσεως να γνωρίση εις την αστυνομικήν Αρχήν το μέρος εις ο διατρίβει ο λιποτάκτης και να υποδείξη τον τρόπον της συλλήψεώς του ή παν ότι περί αυτού γνωρίζει, επί ποινή φυλακίσεως μέχρις ενός έτους. Εάν ούτοι δώσωσιν εν γνώσει ψευδείς πληροφορίας ή αποκρύψωσι τας γνωστάς αυτοίς τοιαύτας, τιμωρούνται με φυλάκισιν μέχρι πέντε ετών, και στέρησιν των πολιτικών δικαιωμάτων μέχρις έξ ετών. Εκτός της αστυνομικής Αρχής και πάσα δικαστική ή στρατιωτική Αρχή δύναται να διατάξη την σύλληψιν λιποτάκτου ή ανυποτάκτου, εκδίδουσα ένταλμα συλλήψεως κατ’ αυτού. Ο χρόνος προς παραγραφήν του αδικήματος της ανυποταξίας άρχεται μετά την συμπλήρωσιν του 51ου έτους της ηλικίας του υπέχοντος στρατιωτικήν υποχρέωσιν. Εν περιπτώσει προσκλήσεως υπό τα όπλα ωρισμένης κλάσεως στρατευσίμων ή εφέδρων πλειόνων τοιούτων ή ωρισμένης κατηγορίας υποχρέων εις στράτευσιν, το στρατιωτικόν σώμα, κατάστημα ή υπηρεσία εις ην υποχρεούται να παρουσιασθή ο προσκαλούμενος, εντός οκτώ ημερών από της παρελεύσεως της υπό του νόμου οριζομένης προθεσμίας προς προσέλευσιν οφείλει να αποστείλη κατάστασιν ονομαστικήν των προσελθόντων εμπροθέσμως προς το οικείον στρατολογικόν γραφείον, τούτο δε υποχρεούται εντός 15 ημερών από της λήψεως ταύτης να επιφέρη τας σχετικάς μεταβολάς. Εντός ενός μηνός από της λήψεως της ως άνω καταστάσεως τα στρατολογικά γραφεία υποχρεούνται να υποβάλωσι τοιαύτην ονομαστικήν των ανυποτάκτων προς το αρμόδιον σώμα στρατού δια την περαιτέρω ενέργειαν, αντίγραφον δε ταύτης προς την αρμοδίαν αστυνομικήν διεύθυνσιν, ήτις ενεργεί τα εν τοις προηγουμένοις εδαφίοις περί λιποτακτών οριζόμενα. Σελ. 189 Λιποταξία 8.Ν.α.1-3 Αι ως άνω οριζόμεναι προθεσμίαι επιτρέπεται να παραταθώσι δια διαταγής του υπουργείου των Στρατιωτικών μέχρι δύο μηνών εκατέρα. Άρθρον 4 Εν καιρώ πολέμου ο αρμόδιος αντιπρόσωπος της κυβερνήσεως ή ο νομάρχης δύναται να διατάξη την εκτόπισιν των ανιόντων, κατιόντων, συζύγου, αδελφών, πενθερού, πενθεράς και γυναικαδέλφου παντός λιποτάκτου ή ανυποτάκτου είς τινα νήσον του κράτους, εν η ούτοι δύνανται να εκλέξωσι τον τόπον της διαμονής των. Ο κυβερνητικός αντιπρόσωπος ή νομάρχης, πριν ή διατάξωσι την εκτόπισιν, δύνανται, αν κρίνωσι σκόπιμον, να τάξωσι προθεσμίαν μέχρι δεκαπέντε ημερών εις τους εκτοπιστέους, όπως εντός ταύτης ο λιποτάκτης ή ανυπότακτος συγγενής των προσέλθη εις οιανδήποτε αστυνομικήν Αρχήν και παρουσιασθή ή εις το στρατιωτικόν σώμα εις ό ανήκει και καταταχθή. Εν τη περί εκτοπίσεως διαταγή ορίζεται, εάν ο εκτοπιζόμενος είναι άπορος, κατόπιν πιστοποιήσεως δι’ εγγράφου του δημάρχου ή του προέδρου της κοινότητος, ποσόν 0.50-1 δρχ. δια την διατροφήν του. Τα οδοιπορικά έξοδα των εκτοπιζομένων, ως και η διατροφή των απόρων, επιβαρύνουσι τον ειδικόν προϋπολογισμόν του υπουργείου των Εσωτερικών, εν ω αναγράφεται προς τούτο η απαιτουμένη πίστωσις. Βλ. και άρθρ. 4 ν. 1696 π. τροποπ. του ν. 1149 π. γεν. διοικητών (τ. 2), ως και νεωτέρους νόμους π. επιτροπών ασφαλείας εν τ. 4. Άρθρον 5 (Περιέχει διατάξεις προσωρινής ισχύος αφορώσας εις τους μέχρι της ενάρξεως της εφαρμογής του παρόντος υποπεσόντας εις το αδίκημα της λιποταξίας). Άρθρον 6 Πάσα παράβασις των επιβαλλομένων υποχρεώσεων δια του παρόντος νόμου εις τας αστυνομικάς και εν γένει στρατιωτικάς Αρχάς εκ προθέσεως γενομένη, τιμωρείται με φυλάκισιν μέχρι τριών ετών. Η άνευ προθέσεως παράβασις δίδει αφορμήν προς εφαρμογήν του νόμου περί καταστάσεως αξιωματικών και του άρθρου 13 του περί στρατιωτικών υπαλλήλων νόμου δια τους του σώματος της στρατολογίας. Άρθρον 7 Η ισχύς του παρόντος νόμου άρχεται από της δημοσιεύσεώς του. Σελ. 190 